Downloaded from YTS.MX
Official YIFY movies site: YTS.MX
Lang Lang egyedi művész, és kétségkívül egyedi klasszikus művész,
mert ennek a fickónak szuperképességei vannak.
A klasszikus zongorázás legmagasabb fokát műveli.
Lang Lang nagyon fiatalon, háromévesen, már zongorázott.
És megvolt neki a zongorairodalom legjava,
amivel megtöltötte a napjai és a lelkét.
A sztereotípia szerint a klasszikus zongorista
nagyon nyugodt, higgadt és illedelmes,
de Lang Lang inkább rocksztár.
Lang Langnál mindig van egy új fejezet,
egy új szint, egy új kifejezési forma.
Híres Disney-dalokat akart eljátszani.
A legtöbb dalt fejből tudja,
fontosak számára.
Ha ezt kombináljuk a világ legjobb zongoristájával, az eredmény:
valóságos tűzijáték.
MA ESTE: LANG LANG
ÖLTÖZŐ
Nagy produkció.
Lang Lang és a Disney-dalok kombinációja
a Royal Albert Hallban maga a Szent Grál.
Az épület kialakítása, a történelme.
Különleges környezet.
CSAK EGYETLEN ESTE
Menjünk!
A zene felhangzik a színpadon, és a zenekar,
mindenki kicsípte magát, és szívvel-lélekkel játszik.
Egy pillanatra a zene elrepít egy másik helyre.
LANG LANG: A DISNEY LEGSZEBB ZENÉI
Köszönöm.
Nagyon köszönöm. Gyönyörű.
Hogy vannak?
Köszönöm.
„HOL VOLT, HOL NEM VOLT” A SZÉPSÉG ÉS A SZÖRNYETEG
Négy, első felvétel, Alfa, Bravó, Charlie, csapó.
Csapó.
Gyerekként nagyon keményen, rengeteget gyakoroltam.
EMLÉK 4 HÓNAPOS KORÁBÓL
A kezdeti évek nagy kihívást jelentettek számára.
Sokat járt zongoraversenyekre,
nagy nyomás nehezedett a fiatal fiúra.
Az új nemzedék tagjainak sokféle hobbija van, akár egyszerre több is.
De én gyerekkoromban talán jobban figyeltem a zenére.
Mindig nagyon szenvedélyes és autentikus.
A története tükrözi a Disney értékeit is.
Hogy higgy az álmaidban, és hogy mindig légy bátor,
vállald a kihívásokat, kockázatokat,
és főleg, hogy jó szíved legyen.
Sokat gyakoroltam,
hatéves koromban akár napi hat órán át,
mert végig kellett csinálnom az összes dúr-moll skálát,
arpeggiót, akkordot, oktávot,
és aztán mindent a Bach-művektől kezdve a Mozart-darabokon át a kínai népzenéig.
Úgyhogy minden nap csak 30 percem volt, hogy tévét nézzek,
és ezt a 30 percet arra használtam, hogy rajzfilmeket nézzek.
Mickey egér, Donald kacsa, Goofy és a többi nagyszerű szereplő kalandjait.
Ez a nagyszerű animáció inspirált,
segített megérteni az életet, megismerni a különböző kultúrákat,
ugyanakkor menekülés is volt a gyakorlás elől,
afféle varázsszőnyeg, minden nap 30 perc.
A klasszikus zene része a Disney-filmek sikerének.
A Disney zenei stílusának
szenvedélyesnek kell lennie, meg kell érintenie az emberek szívét,
érzelmesnek kell lennie.
Miután Lang Lang apa lett, egyszerre lett keményebb,
de ugyanakkor lágyszívűbb.
Az első gyerek születése nagyon megváltoztat.
Egyszer elkezdtem a Tarzant játszani, és azt vettem észre, hogy általa
egy új Disney-utazás kezdődött,
ami közelebb hozott a figurához.
„A SZÍVEM VIGYÁZ RÁD” TARZAN - ALFIE BOE KÖZREMŰKÖDÉSÉVEL
TONY-DÍJAS MŰVÉSZ
Ne sírj most, kedves Csak nyugodj meg!
A kezem fogd, szorítsd meg!
Megóvlak téged én minden bajtól
Lásd, itt vagyok, ne sírj hát!
A kapocs köztünk törhetetlen
Lásd, itt vagyok, ne sírj hát!
A szívem vigyáz rád
Mostantól és mindörökké már
Hogy tudnák elhinni, mit szó nem mond
Miért éreznék, amit a szívünk hord
Egyformán lélegzünk, mégis másképp
Más útja sose lesz tiéd
A szívem vigyáz rád
Ne félj, a szívem vigyáz rád
Mostantól
És mindörökké már
Én nem leszek mindig, hát bátor légy
Én elhagylak végül, de te játszol még
Száz álom vár
Más part
És ők is megértik majd
A szívem vigyáz rád
Ne félj, a szívem vigyáz rád
Mostantól
És mindörökké már
A szívem vigyáz rád
Hisz mindegy ki mit mond
Mostantól a szívem vigyáz rád
Míg élsz
A szívem tiéd
- Remek volt. Remek. - Ég áldjon!
Köszönöm.
„ETESD A MADARAKAT” MARY POPPINS
A mi világunkban, a klasszikus zene világában mindig veszélyes terep,
hogy milyen messzire merészkedhetünk el.
Néha a klasszikus zene világában nagyon kényelmesen érezzük magunkat.
Tudja, miért? Mert az összes darab, amit játszunk,
már legalább 200 éve létezik.
Eközben Hollywoodban, a popkultúrában,
ha nem alkotnak valami újat, nekik annyi.
Végük, öt év múlva senki sem fog emlékezni rájuk.
Igen, ez nagy különbség.
Kommunikálnunk kell, hangosnak kell lennünk.
Szeret álmokat teremteni, új utakat,
Egyik nap Csajkovszkij „Zongoraversenyét” játssza,
másnap Bach „Goldberg-változatait”.
A következő héten pedig egy gyönyörű Disney-műsort ad elő,
és lenyűgöző, hogy össze tudja kötni ezeket a világokat.
Összetett, intellektuális zenét tud teremteni,
ami mindenki számára hozzáférhető.
És a zenével összeköti az emberek szívét.
A Disney-zene mágikus ereje a közönséget fantáziavilágba repítette.
Rengeteg dallam van, és nem csak egyetlen kultúrából.
Például ott van a Mulan Kínából,
az Aladdin a Közel-Keletről,
az Encanto Kolumbiából, a Coco Mexikóból.
és egy csomó európai tündérmese, és amerikai történetek.
Felnyitja a szemet.
Szerintem pontosan ezzel a módszerrel kell megpróbálni megérteni a zenét.
Szeretnék kilépni a komfortzónából,
és valami közöset alkotni lenyűgöző Disney-zenével,
csak klasszikus stílusban, hogy megközelítsem az új közönséget,
és új történetet adjak nekik.
„TILTOTT NÉV ITT A BRUNO” ENCANTO
„EMLÉKEZZ RÁM” COCO
PLINIO FERNANDES GITÁRJÁTÉKÁVAL
Gyakorolhatnánk előtte még egy részt?
A nehéz részre gondolok.
Nekem egy kicsit túl lassú.
Különben nem tudnám követni… Igen.
Az első két órában…
Lang Lang olyan ember…
aki teljesen más hullámhosszon van.
Lebeg egy felhőn, kiszed dolgokat az univerzumból,
repül a varázsszőnyegen,
és elengedi magát ebben a világban.
Nem fogja vissza magát.
Szerintem ez kissé szokatlan a klasszikus zene esetében,
ahol a hangok és a kotta határoz meg mindent.
- Ez gyönyörű volt. - Gyönyörű
- Oké, „Tükörkép”. - „Tükörkép.”
Ebben a projektben az egyik kihívás igazából elég nehéz.
Hogyan lehet a Disney-filmek eleve nagyszerű zenéit
nagyzenekarra és zongorára átültetni?
Nem lehetne valamit kezdeni a tempóval?
- D, ugye? Egy pillanat. - Igen.
- Talán az oktávok? - Persze, három ütemmel előtte.
A híres Disney-számokat akartuk előadni.
És egy olyan művésznél, mint Lang Lang, az a probléma,
hogy nagyon fejlett a zongoratudása,
a klasszikus zongorázás legmagasabb fokát érte el.
Mivel lehet segíteni a világ legjobb zongoristáját,
hogy átadja ezeket a dallamokat?
Nagy szerencsénk, hogy a világ legjobb
hangszerelőivel dolgozhattunk.
Sok mindent újra kell írni.
Megvan a ritmus, a harmónia,
az arpeggio,
össze kell fésülnünk.
Ez érezhetően igazi kamarazene.
Ez zongoraverseny.
Ami nagy örömet okoz nekem.
Tehát itt kellene visszafogni, igaz?
Hűha, hatásos próba.
Látom, hogy a szívét-lelkét beleadja a projektbe,
hogy nagyszerű zenészeket és zeneszerzőket találjon, akikkel együttműködhet,
a legjobb, egyedi, virtuóz hangszerelést,
hogy boldoggá tegye az embereket,
és hogy mindenki élvezhesse a Disney-zene szépségét.
Imádja a zongorán keresztül közvetíteni az érzelmeket.
És ha ezt összetesszük ezzel a hihetetlen technikai felszereltséggel,
amivel minden lehetőség adott számára,
az sokszorosan felerősíti a hatást.
Magasan van a léc, alaposan átgondolt,
és minden a történetmesélésen múlik.
A zongoráé a főszerep, tündérmese stílusban kell játszani,
minden finom technikának könnyűnek, gyorsnak kell lennie.
A technikának teljes mértékben a zenét kell szolgálnia,
és ha túl sok, vissza kell fognunk.
Itt nem arról van szó, hogy látványos az előadás,
nem teszek nagy gesztusokat a kezeimmel,
nem játszom túl látványosan.
Vannak darabok, amik megkövetelik a látványt,
akkor és ott helye van, igaz?
De ha nem kell, ha túl sok, akkor vissza kell fogni.
A zenét kell szolgálnunk.
„EGY ÚJ ÉLMÉNY” ALADDIN
„TÜKÖRKÉP”
MULAN - WANG XIAO ERHU ZENEMŰVÉSZ KÖZREMŰKÖDÉSÉVEL
Gyönyörű.
- Sziasztok! - Szia!
- Hogy vagytok? - Szia!
Szia!
- Mióta tanultok zongorázni? - Három éve.
Már három éve?
A srác zenész.
Meghallgatnám, ahogyan játszol.
Szóval először a te zenéddel kezdjünk,
és onnan folytatjuk, oké?
Évek óta tudjuk,
milyen hatással van a zene a gyerekek életére.
Néhány gyereknek nincs arra lehetősége, hogy kapcsolatba kerüljön a zenével,
a mindennapjai részévé váljon, vagy megtanuljon hangszeren játszani.
Ez az, amit Lang Lang már 2008 óta csinál,
az alapítványát 2008-ban hozta létre.
Olyan állami iskolákba megy,
ahol a zeneoktatás már nem része a tantervnek.
Általában bárhol járok, szívesen meglátogatom a helyi iskolákat.
Világszerte mintegy 100 iskolánk van, Kínában, az USA-ban,
most pedig Európába jövünk.
És nagyon fontos, hogy támogassuk a gyerekek zenetanulását,
különösen a városok hátrányosabb részein.
Eljátszom a dallamot, és aztán ti…
Jól van.
Kezdek belefáradni, hogy meglátogatom az iskolákat,
mert az, hogy az életben csak egyetlen egyszer jutok el oda,
igazából nem sokat segít, hiába örülünk együtt.
Miután elmegyek, minden a régi.
Nincs többé zeneórájuk. Tennünk kell valamit.
Bele kell ásnunk magunkat az iskolarendszerbe.
Célunk, hogy javítsunk az oktatási eszközeinken.
Mindig digitális zongorákat viszünk az órára,
20-30 digitális zongorát.
Minden egyes gyerek játszhat a hangszeren, nem csak hallgatja az órát.
Ez a cél, hozzá kell érni a billentyűkhöz.
Amikor iskolát látogatok,
a gyerekek mindig azt kérdezik: „Nem játszanál Disney-zenét?”
A The Disney Book után sokkal felkészültebb vagyok.
Sokkal szórakoztatóbb az általam ismert repertoár,
amit megosztok a gyerekekkel.
És megkérem őket, hogy tanuljanak.
Sok gyerek
sokkal jobban szeret iskolába járni a zeneórák miatt.
Ez önbizalmat ad nekik,
és a zenén keresztül megvalósíthatják az álmaikat,
mert megismerik a saját erejüket.
Ami bennük lakozik.
Csak egy szikra kell, egy esély, hogy a felszínre törhessen.
A zene a legigazságosabb művészeti forma, vagyis annak kellene lennie,
az egyéni háttértől függetlenül. A színpadon mind egyenlők vagyunk.
A színpadon, ha nagyszerű vagy, a világ téged választ.
„ÉRZED MÁR A SZÍV SZAVÁT” AZ OROSZLÁNKIRÁLY
Köszönöm.
Ezt még nem láttam.
Rahmanyinov.
Prelűd.
Micsoda képzelőerő!
Hihetetlen.
Lenyűgözött, mert nem ismertem ezt a filmet.
Tényleg ilyen a zenészek élete.
Boksz a zongorával.
Amikor a gyerek utál gyakorolni, verekszik a zongorával.
Pontosan így.
Láthatják a különböző zongorista stílusjegyeket
ebben a filmben.
Hihetetlenül részletesen ábrázolja a rajongást és gyűlöletet a zongora iránt.
Mindig így zajlik a képzeletünkben.
Úgy érzem, Mickey egér már száz éve tud erről.
Igazán lenyűgöző.
Hihetetlen ezt látni a kezdet kezdetén.
A klasszikus zene máris
sokkal több dimenzióban mozog.
Ez a bizonyíték, hogy 100 évvel ezelőtt
a Disney már a komolyzenét helyezte nagyszerű alkotásai fókuszába.
És elképesztő látni ezt a közvetlen inspirációt
a klasszikus zene
és a Disney ötvözetéből.
Lenyűgöző látni ezt a kapcsolatot ilyen korai szakaszban, Disney filmjeiben.
„CSILLAGFÉNY”
PINOKKIÓ GINA ALICE KÖZREMŰKÖDÉSÉVEL
Ha egy csillag megszületik
Van egy-két képessége
Az egyik ajándéka
Hogy valóra váltja
Mit szíved kíván
Mikor felragyog egy fénylő csillag
Nem számít, hogy ki vagy
Bármi, mit szíved kíván
Hidd el, valóra válik
Ha álmaid szíved járja át
Nincs lehetetlen kívánság
Mikor felragyog egy fénylő csillag
Így tesznek az álmodozók
Kegyes a sors
Hisz valóra váltja
Mindazok vágyát
Kik remélnek
Mint derült égből a mennykő
Úgy lép közbe a sors
Tudja gondolatod
Mikor felragyog
Egy fénylő csillag
Bármi, mit szíved kíván
Hidd el
Valóra válik!
Nagyszerű.
„LEGYEN HÓ!” JÉGVARÁZS
Köszönöm.
Gyönyörű.
Köszönöm!
Ez a koncert igazán megmutatta, mi a célunk mindezzel.
A cél, hogy mindenki fiatalnak érezhesse magát egy kicsit,
nem számít, valójában hány éves.
A Disney-zene varázslatos erejének köszönhetően az elme szabadon szárnyalhat.
Az a sok kiváló zenész!
Gyerekkori álmom volt a nyomukba lépni.
És remélem,
hogy ez másokat is inspirálni fog,
hogy megvalósítsák az álmaikat.
A feliratot fordította: Móricz Dorina